OBR-2

# Osnutek pogodbe

|  |  |
| --- | --- |
| NAROČNIK: | UL, BIOTEHNIŠKA FAKULTETAJamnikarjeva 101, 1000 Ljubljanaki ga zastopa: prof. dr. Emil Erjavec, dekanmatična št.: 1626914identifikacijska št.: SI 94761795(v nadaljevanju naročnik)in |
| DOBAVITELJ: |           ki ga zastopa:      matična št.:      identifikacijska št.:      transakcijski račun št., banka:      (v nadaljevanju dobavitelj) |

sklepata

**POGODBA ŠT. 402-12/2020-**

**NAKUP, DOBAVA IN INSTALACIJA KOMPLETA PCR IN NAPRAVE QPCR**

**Splošne določbe**

1. člen

Pogodbeni stranki ugotavljata, da:

* da je postopek oddaje javnega naročila za »Nakup, dobava in instalacija kompleta PCR in naprave QPCR«, izvedel naročnik UL, Biotehniška fakulteta, Jamnikarjeva 101, 1000 Ljubljana v svojem imenu in za svoj račun (v nadaljevanju naročnik),
* da je bilo naročilo izvedeno po postopku naročila male vrednosti, objavljenem na portalu javnih naročil s št. objave JN00     /2020-W01 dne      ,
* da je bil dobavitelj izbrani kot najugodnejši ponudnik predmetnega javnega naročila na podlagi odločitve o oddaji naročila št. 402-12/2020-      z dne      ,
* da je odločitev o oddaji javnega naročila pravnomočna,
* da sta dokumentacija v zvezi z naročilom in ponudbena dokumentacija sestavni del te pogodbe.
1. člen

Predmet pogodbe je nakup, dobava in instalacija kompleta PCR in naprave QPCR v skladu z zahtevami naročnika, opredeljenimi v dokumentaciji v zvezi z javnim naročilom.

Naročnik kupuje blago, dobavitelj pa se zavezuje, da bo blago dobavil v prostore naročnika na Oddelek za agronomijo, Jamnikarjeva ulica 101, Ljubljana.

Dobavitelj mora pri izvajanju pogodbenih obveznosti, ki so predmet te pogodbe, upoštevati vso veljavno slovensko zakonodajo. Dobavitelj mora zagotoviti, da bo dobavljeno blago izdelano skladno z veljavnimi predpisi in tehničnimi specifikacijami.

**POGODBENA VREDNOST**

1. člen

Pogodbena vrednost del je dogovorjena in vezana na ponudbeni predračun dobavitelja št.       z dne       in znaša

Vrednost predmeta pogodbe       EUR

DDV       EUR

SKUPAJ z DDV       EUR

(z besedo:      )

Davek na dodano vrednost se bo obračunal z veljavno davčno stopnjo v skladu z vsakokratno veljavno zakonodajo, ki ureja davek na dodano vrednost.

Pogodbeni stranki se sporazumeta, da se cena po tej pogodbi ne bo zvišala, ne glede na spremembe drugih kalkulativnih elementov cen. Dobavitelj ni upravičen do nobenih dodatnih plačil.

Cena se za ves čas trajanja izvedbe javnega naročila ne sme zvišati. Tako dogovorjena pogodbena cena vključuje nabavno ceno in druge morebitne stroške, ki bodo nastali do prevzema predmeta pogodbe s strani kupca.

Pogodbeni stranki sta soglasni, da bosta upoštevali t.i. DDP (delivered duty paid) trgovinsko klavzulo v okviru Incoterms 2000, kar pomeni, da je dolžnost dobavitelja, da nosi vse stroške nakladanja, zavarovanja med prevozom, razkladanja, eventualnih carin in taks.

**DOBAVNI ROK**

1. člen

Za blago, ki je predmet te pogodbe, je rok dobave najkasneje 12 tednov po obojestranskem podpisu te pogodbe, pogodbeni rok se lahko spremeni le v primeru nastopa višje sile, sicer bo naročnik ponudniku od pogodbene vrednosti (v EUR z DDV) za vsak dan zamude zaračunal pogodbeno kazen 0,3 % pogodbene vrednosti, kar bo upošteval pri končnem izplačilu. Skupni znesek pogodbene kazni ne sme presegati 10 % (deset odstotkov) od pogodbene vrednosti.

Dobavitelj je v primeru zamude pri dobavi blaga, ki ni posledica višje sile ali razlo­gov na strani naročnika, dolžan plačati naročniku pogodbeno kazen. Pogodbena kazen se obračuna pri plačilu računa za dobavljeno blago. Stranki soglašata, da naročnik ni dolžan sporočiti dobavitelju, da si pridržuje pravico do pogodbene kazni, če je prevzel blago potem, ko je dobavitelj z njegovo dobavo zamujal. V primeru, da dobavitelj zamuja pri dobavi tako, da naročniku nastane škoda, ki je večja od pogodbene kazni, lahko zahteva od dobavitelja povrnitev vse škode, ki mu jo je z zamudo povzročil. V nujnih primerih lahko naročnik izvede kritni kup naročenega blaga, ki je v zamudi, na stroške dobavitelja. Naročnik lahko razdre pogodbo, če zaradi zakasnitve ali napak pri dobavi z nakupom ne bi več uresničil namena, ki ga je zasledoval.

**PRIMOPREDAJA**

1. člen

Količinski in kakovostni prevzem blaga se opravi s prevzemnim zapisnikom za dobavljeno blago. Primopredajni zapisnik po kakovostnem pregledu podpišeta naročnik in dobavitelj.

Ob dobavi mora dobavitelj hkrati z blagom naročniku izročiti tudi:

* pravilno izpolnjeno dobavnico,
* tehnično dokumentacijo in navodila za uporabo,
* podpisane in žigosane garancijske dokumente,
* druge potrebne dokumente (ateste, licence, certifikate, …).

Oprema, za katero se bo ugotovilo, da kakorkoli odstopa od navedb v dokumentaciji v zvezi z javnim naročilom ali ponudbeni dokumentaciji, ali ni skladna z določili te pogodbe in s specifikacijami, bo zavrnjena, zaradi česar bo dobavitelj prešel v zamudo, ali pa bo dobava šteta za nepravilno. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na dobavnici.

V kolikor se izkaže, da dobava ponujenega blaga ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijska razmerja, pri tem pa mora imeti nadomestno blago v vsakem pogledu enake ali boljše lastnosti.

**OBVEZNOSTI NAROČNIKA**

1. člen

Naročnik bo:

* prodajalcu omogočil izvedbo del po pogodbi,
* spremljal in nadziral izvajanje del,
* pripravil prostor, v katerega bo nameščena oprema, skladno z navodili dobavitelja,
* izpolnil svoje obveznosti iz dokumentacije v zvezi z oddajo javnega naročila.

 **OBVEZNOSTI DOBAVITELJA**

1. člen

Dobavitelj je dolžan izvesti dobavo opreme in izvedbo storitev v obsegu, na način in pod pogoji, kot izhajajo iz, v 1. členu te pogodbe navedene, dokumentacije za oddajo javnega naročila in na način, kot to ponuja v svoji ponudbi.

Dobavitelj je zlasti dolžan izvesti naslednje:

* naročniku v dogovorjenih rokih dobaviti opremo,
* izvršiti dela strokovno, skladno z veljavnimi predpisi in standardi ter pravili stroke,
* naročniku izročiti potrebne licence za delo z opremo ter drugo dokumentacijo, ki je potrebna za uporabo opreme,
* popraviti oz. povrniti vso škodo, ki bi nastala zaradi napak pri izdelavi opreme, po splošnih pravilih odškodninskega prava,
* izvesti usposabljanje na mestu inštalacije.
1. člen

Dobavitelj se zavezuje prevzeto dobavo izvršiti po dokumentaciji za oddajo javnega naročila naročnika strokovno pravilno, vestno in visoke kakovosti, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in upoštevanju njegovih ekonomskih in tehničnih pogojev, pri čemer bo upošteval zlasti:

* + da bo naročnika sproti obveščal o vsem, kar bi lahko vplivalo na izvršitev prevzetih obveznosti,
	+ da bo izvedel druge obveznosti, ki izhajajo iz dokumentacije v zvezi z oddajo javnega naročila,
	+ da bo zagotavljal rezervne dele.

**NAČIN IN ROK PLAČILA**

1. člen

Dobavitelj lahko izstavi e-račun za dobavljeno blago po podpisu primopredajnega zapisnika. Dobavitelj izstavi naročniku e-račun prek spletne aplikacije UJPnet, priložiti mu mora specifikacijo storitev in vso ostalo potrebno dokumentacijo. E-račun mora vsebovati opredeljeno ceno blaga tako kot izhaja iz predračuna, višino davka na dodano vrednost (DDV), ki mora biti izražen v znesku in v odstotku od vrednosti storitev ter z vključenimi vsemi stroški, popusti in drugimi dajatvami v zvezi z izvedbo storitev, navedbo matične in davčne številke izvajalca in številko pogodbe. Naročnik je dolžan plačati pogodbeno ceno za opravljeno storitev v 30. dnevnem roku po prejemu pravilno izstavljenega dobaviteljevega računa na transakcijski račun dobavitelja, ki je uradno evidentiran pri AJPES in bo naveden na računu.

V primeru plačilne zamude naročnika lahko dobavitelj obračuna zakonske zamudne obresti skladno z veljavnimi predpisi.

V kolikor bo podizvajalec zahteval neposredno plačilo skladno z Navodili ponudnikom, so obvezne priloge računu glavnega izvajalca računi oz. situacije podizvajalcev, ki jih je dobavitelj predhodno potrdil podizvajalcem. Roki plačil v primeru neposrednih plačil podizvajalcem so enaki kot za dobavitelj. Dobavitelj pooblašča naročnika, da v primeru neposrednih plačil podizvajalcu neposredno plačuje podizvajalcu, za delo ki ga podizvajalec izvede.

*/če bo podizvajalec zahteval neposredna plačila/: Neposredna plačila podizvajalcem po tej pogodbi so obvezna. Dobavitelj pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po tej pogodbi. Dobavitelj mora svojemu računu obvezno priložiti predhodno potrjene račune podizvajalca (-cev), ki so opravljali storitve po pogodbi.*

*/če podizvajalec ne bo zahteval neposrednega plačila/: Dobavitelj mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezane s predmetom javnega naročila.*

1. člen

V primeru nastanka škode, ki jo utrpi naročnik zaradi neizpolnitve, nepravilne izpolnitve ali zamude s strani dobavitelja, lahko naročnik zahteva poplačilo razlike do celotne odškodnine za vso nastalo škodo, ki jo je utrpel zaradi dobaviteljeve zamude, nepravilne izpolnitve ali neizpolnitve pogodbenih obveznosti dobavitelja. Dobavitelj mora, če ga naročnik k temu pozove, skupaj z naročnikom sodelovati kot stranka v eventualnih sporih, sproženih s strani tretjih oseb, ki bi nastali v posledici zamude, nepravilne izpolnitve ali neizpolnitve dobavitelja.

Naročnik lahko na stroške dobavitelja poveri dela drugemu dobavitelju.

**FINANČNA ZAVAROVANJA**

1. člen

Dobavitelj je najkasneje v petih (5) dneh od prejema izvoda pogodbe s strani naročnika, kot pogoj za veljavnost pogodbe, dolžan naročniku izroči zavarovanje v obliki menice in menične izjave za dobro izvedbo pogodbenih obveznosti v višini 10 % pogodbene vrednosti z DDV, z veljavnostjo 30 dni po koncu roka za dobavo blaga (obe v treh izvodih). Če dobavitelj ne predloži pravočasno in skladno s to pogodbo listin za zavarovanje posla, se šteje, da ta pogodba ni bila nikoli sklenjena, naročnik pa bo unovčil finančno zavarovanje za resnost ponudbe, če je bilo dano.

Naročnik bo lahko unovčil finančno zavarovanje za dobro izvedbo pogodbenih obveznosti, v kolikor bo dobavitelj kršil obveznosti iz te pogodbe, kot primeroma, a ne izključno:

* v primeru dobaviteljevega odstopa od pogodbe pred ali med njenim trajanjem po dobaviteljevi krivdi,
* v primeru nekvalitetnih dobav predmeta pogodbe in neažurnega izvajanja dobav v smislu te pogodbe,
* v primeru, da dobavitelj krši področno zakonodajo,
* za poravnavo stroškov in škode, ki bi nastala z nepravočasnimi dobavami,
* če se bo izkazalo, da dobavitelj dobav ne opravlja v skladu s pogodbo, zahtevami dokumentacije v zvezi z javnim naročilom ali specifikacijami,
* če bo naročnik pogodbo razdrl zaradi kršitev na strani dobavitelja,
* če bo naročnik razdrl pogodbo zaradi zamude ali drugih neaktivnosti dobavitelja.
1. člen

Dobavitelj mora pred podpisom primopredajnega zapisnika naročniku predložiti zavarovanje za odpravo napak v garancijski dobi za vso dobavljeno opremo, kot izhaja iz dokumentacije za oddajo javnega naročila. Garancijski rok za brezhibno delovanje in odpravo napak je 24 mesecev za PCR ter 12 mesecev za qPCR in prične teči z dnem uspešne primopredaje.

**ODPRAVA NAPAK IN NADOMESTNI DELI**

1. člen

Odzivni čas servisa je 24 ur po javljeni napaki (ob delovnikih), čas za odpravo napak pa največ 30 koledarskih dni. Naročnik mora ugotovljene napake in pomanjkljivosti, ki se pojavljajo v garancijskem roku, prijaviti preko e-pošte. V prijavi je potrebno navesti, do kakšne napake je prišlo. V primeru, da napake ne bo mogoče odpraviti na sedežu naročnika je dobavitelj za čas popravila dolžan zagotoviti nadomestno opremo podobnih karakteristik.

Po zaključenem posegu je potrebno naročniku izročiti primopredajni zapisnik, na katerem so navedeni opis napake, datum odprave napake in druga opažanja. Stroške garancijskega vzdrževanja, vključno s prevoznimi stroški in stroški za povrnitev nastale škode, v celoti nosi dobavitelj. Če je predmet javnega naročila v garancijskem roku bistveno popravljen oziroma je oprema zamenjana, začne garancijski rok teči znova in dobavitelj je naročniku dolžan predložiti nov garancijski list.

Dobavitelj se zaveže, da bo v primeru, da se bo enaka napaka na posameznem delu opreme ponovila najmanj dvakrat, tako opremo zamenjal z enakovredno novo opremo.

Naročnik ne sprejema nikakršnih splošnih pogojev dobavitelja, ki niso skladni z zgoraj navedenim. Če napaka ni odpravljena v pogodbenem roku (30 dni), ali če se bo napaka na posameznem kosu blaga ponovi­la najmanj dvakrat, mora dobavitelj uporabniku po preteku tega roka zagotoviti novo enakovredno opremo (z vsaj enakimi tehničnimi lastnostmi). V tem primeru garancijski rok prične teči od začetka, dobavitelj mora naročniku izročiti nov garancijski list. Vsi transportni in drugi stroški v zvezi z odpravo napake v času garancijskega roka bremenijo dobavitelja.

Po zaključenem posegu je potrebno naročniku izročiti primopredajni zapisnik, na katerem so navedeni opis napake, datum odprave napake in druga opažanja. Če je predmet javnega naročila v garancijskem roku bistveno popravljen oziroma je oprema zamenjana, začne garancijski rok teči znova in dobavitelj je naročniku dolžan predložiti nov garancijski list.

Dobavitelj se zavezuje, da bo zagotavljal razpoložljivost in združljivost nadomestnih delov še najmanj 10 let po zaključeni instalaciji ponujene opreme. V primeru neizpolnitve te obveznosti je dobavitelj dolžan naročniku povrniti vse dodatne stroške in škodo, ki bi jih naročnik zaradi tega utrpel.

Dobavitelj je dolžan pri vzdrževanju naprav v garancijski dobi vgrajevati oziroma uporabljati le originalne nadomestne dele.

V primeru neizpolnitve obveznosti iz prejšnjega odstavka je dobavitelj dolžan povrniti škodo, ki bi jo naročnik zaradi tega utrpel.

**SERVISIRANJE**

1. člen

Dobavitelj mora 5 let po zaključeni instalaciji ponujene opreme zagotavljati servis dobavljene opreme in originalne rezervne dele. Obdobje servisiranja prične teči od podpisa zapisnika o kvalitetnem prevzemu.

Izvajanje kakršnih koli posegov na napravah brez ustreznega naloga naročnika se šteje za samovoljno dejanje dobavitelja in predstavlja hujšo kršitev te pogodbe. Dobavitelj se zavezuje, da bodo vso opremo strokovno in kvalitetno vzdrževali le strokovno usposobljeni serviserji, ki izpolnjujejo pogoje proizvajalca ponujene opreme. V opremo bo vgrajeval originalne rezervne dele in potrošni material.

V kolikor ponudnik tekom izvajanja pogodbenega razmerja krši zahteve v zvezi z odzivnim časom, časom popravila oziroma zagotovitve nadomestne aparature, ali popravila ne izvaja s pooblaščenim serviserjem, ima naročnik pravico zaračunati pogodbeno kazen iz spodnjega odstavka, naročiti popravilo pri drugem izvajalcu in celotno vrednost popravila zaračunati ponudniku, oziroma zahtevati odškodnino po pravilih civilnega prava.

V kolikor bo dobavitelj zamujal s servisiranjem, glede na rok, določen v dokumentaciji v zvezi z javnim naročilom, ima naročnik za vsak dan zamude pravico zaračunati kazen v višini 200,00 EUR.

**VIŠJA SILA**

1. člen

Pod višjo silo se razumejo vsi nepredvidljivi in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe.

Dobavitelj je dolžan pismeno obvestiti naročnika o nastanku višje sile takoj, ko je to mogoče, najkasneje pa v dveh delovnih dneh.

Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**PREDČASNA ODPOVED / RAZDRTJE POGODBE**

1. člen

Naročnik bo vse pripombe v zvezi z izvrševanjem te pogodbe sporočil dobavitelju v pisni obliki. V kolikor dobavitelj ne upošteva upravičenih pripomb naročnika, lahko naročnik odstopi od pogodbe. O odstopu od pogodbe naročnik pisno obvesti dobavitelja s poštno povratnico.

Naročnik lahko od pogodbe odstopi v primeru, če (našteto primeroma, a ne izključno):

* + pride dobavitelj v takšno finančno situacijo, ki bi mu onemogočila izvedbo pogodbenih obveznosti,
	+ dobavitelj prekine z deli brez pisnega soglasja naročnika,
	+ če dobavitelj malomarno in nepravočasno opravlja pogodbena dela,
	+ če dobavitelj krši določila te pogodbe,
	+ če dobavitelj ne upošteva reklamacij glede kakovosti, vrste in količine.

Dobavitelj ima v primeru razdrtja pogodbe pravico do plačila dotlej kakovostno dobavljenega blaga, naročniku pa je dolžan poravnati vso škodo, ki jo je zaradi tega utrpel, tudi razliko do morebitne višje cene, ki jo bo za dokončanje del določil nov dobavitelj, in sicer v 30 dneh od prejema pisnega zahtevka naročnika.

Če je pogodba razdrta, mora dobavitelj takoj ustaviti dobavo po tej pogodbi.

Pogodba preneha veljati, če se bo tekom izvajanja pogodbe ugotovilo, da je dobavitelj, partner ali njegov podizvajalec kršil okoljsko, delovno in socialno zakonodajo.

1. člen

Naročnik lahko pogodbo predčasno odpove iz naslednjih razlogov:

* če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika;
* naročnik nima v posameznem proračunskem letu v ta namen zagotovljenih sredstev;
* naročnik lahko odpove pogodbo tudi brez razloga.

Odpovedni rok znaša 30 dni od uradnega prejema pisne odpovedi s strani dobavitelja ali naročnika.

1. člen

Če dobavitelj ne opravlja del v skladu s to pogodbo in ponudbeno dokumentacijo ter pri delu ne upošteva veljavne zakonodaje ali navodil naročnika, če dobavlja opremo brez ustreznih z zakonodajo predpisanih listin in dokazil in pri tem nastane škoda, sme naročnik odstopiti od pogodbe ter zahtevati povrnitev nastale škode. Odstop začne učinkovati z dnem, ko dobavitelj prejme obvestilo o odpovedi.

**PROTIKORUPCIJSKA KLAVZULA**

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**POOBLAŠČENE OSEBE**

1. člen

Pooblaščena oseba na strani naročnika po pogodbi je      , na strani dobavitelja pa      .

**VAROVANJE POSLOVNIH SKRIVNOSTI**

1. člen

Kot poslovno skrivnost je dobavitelj dolžan varovati podatke, s katerimi bi se seznanil pri dobavi blaga, ki je predmet te pogodbe.

Določbe o poslovni skrivnosti zavezujejo dobavitelja in njegove delavce tudi po prenehanju veljavnosti te pogodbe.

**KONČNE DOLOČBE**

1. člen

Dobavitelj se zavezuje, da bo na poziv naročnika v roku osmih dni od prejema poziva, posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komandistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Dobavitelj zagotavlja, da je izjava o udeležbi fizičnih in pravnih oseb pri lastništvu dobavitelja, ki jo je pred sklenitvijo te pogodbe, resnična in izkazuje resnične podatke. V kolikor se ugotovi, da je lažna ali da vsebuje neresnične podatke, lahko naročnik nemudoma in brez odpovednega roka odstopi od te pogodbe.

1. člen

Za vsa vprašanja, ki s to pogodbo niso posebej opredeljena, se uporabljajo določbe Obligacijskega zakonika.

1. člen

Vse spremembe pogodbe pogodbeni stranki urejata sporazumno s pisnimi dodatki. Če katerakoli od pogodbenih določb postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**OSTALA DOLOČILA**

1. člen

Morebitne spore iz tega sporazuma, ki jih stranki ne bi mogli rešiti sporazumno, rešuje stvarno pristojno sodišče po sedežu naročnika.

1. člen

Pogodba je sklenjena, ko jo podpišeta obe pogodbeni stranki. Pogodba velja za čas garancijskega obdobja. Pogodba je sestavljena in podpisana v treh enakih izvodih, od katerih prejme dobavitelj en izvod, naročnik pa dva.

     , dne       Ljubljana, dne

DOBAVITELJ: NAROČNIK:

 UNIVERZA V LJUBLJANI

 Biotehniška fakulteta

 prof. dr. Emil Erjavec, dekan

Priloga:

* Ponudba (OBR-1)

**OBR-3**

# Soglasje podizvajalca za neposredna plačila[[1]](#footnote-1)

Podizvajalec

|  |
| --- |
|  |

 (naziv in naslov)

Na podlagi četrte alinee drugega odstavka 94. člena zahtevamo, da bo naročnik Univerza v Ljubljani, Biotehniška fakulteta za javno naročilo »Nakup, dobava in instalacija kompleta PCR in naprave QPCR« na podlagi potrjenega računa oziroma situacije s strani ponudnika       */vpiše se naziv ponudnika/* neposredno poravnal našo terjatev do glavnega izvajalca, za dela izvedena na predmetu javnega naročila. Seznanjeni smo z navodili, ponudnikom in razpisnimi pogoji ter merili za dodelitev javnega naročila in z njimi v celoti soglašamo. Soglašamo s ponudbenimi cenami za naša dela, ki jih je v ponudbi podal ponudnik oz. glavni izvajalec in smo seznanjeni s plačilnimi pogoji iz dokumentacije v zvezi z oddajo javnega naročila.

|  |  |  |
| --- | --- | --- |
| Datum: | Žig: | Podpis: |

**OBR-4**

# Izjava o lastniških deležih in povezavah

Zaradi namena iz šestega odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2), to je zaradi zagotovitve transparentnosti posla in preprečitve korupcijskih tveganj pri sklepanju pravnih poslov, ter skladno s šestim odstavkom 91. člena Zakona o javnem naročanju (Ur. l. RS, št. 91/15), kot zakoniti zastopnik ponudnika v postopku javnega naročanja podajam naslednjo izjavo o udeležbi fizičnih in pravnih oseb v lastništvu ponudnika, ki vključuje podatke o ustanoviteljih, družbenikih, delničarjih, komanditistih ali drugih lastnikih in njihovih lastniških deležih.

**Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.**

|  |
| --- |
| Podatki o ponudniku |
| Polno ime oziroma naziv ponudnika |  |
| Sedež ponudnika |  |
| Matična številka ponudnika |  |
| Davčna številka ponudnika |  |

Podatki o udeležbi **pravnih** oseb v lastništvu ponudnika:

|  |  |  |  |
| --- | --- | --- | --- |
| Št. | Naziv | Sedež | Delež lastništva |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

Podatki o udeležbi **fizičnih** oseb v lastništvu ponudnika:

|  |  |  |  |  |
| --- | --- | --- | --- | --- |
| Št. | Ime | Priimek | Naslov stalnega prebivališča | Delež lastništva |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| …. |  |  |  |  |

Podatki o družbah, za katere se po določbah zakona, ki ureja gospodarske družbe, šteje, da so povezane družbe s ponudnikom:

|  |  |  |  |
| --- | --- | --- | --- |
| Št. | Naziv | Sedež | Vrsta povezave/Delež lastništva |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

|  |  |  |
| --- | --- | --- |
| Datum: | Žig: | Podpis: |

**OBR-5**

# Potrdilo o referenčnem projektu[[2]](#footnote-2)

Podpisani potrjevalec reference (naročnik referenčnega dela):

|  |  |
| --- | --- |
| Naziv |  |
| Naslov |  |

potrjujem, da je dobavitelj (nosilec reference)

|  |  |
| --- | --- |
| Naziv |  |
| Naslov |  |

na podlagi pogodbe oz. naročilnice št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za nas dobavil in instaliral komplet naprav PCR in qPCR, model \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ proizvajalca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| v vrednosti (v EUR brez DDV) |  |
| dne |  |

V obdobju našega sodelovanja se je dobavitelj izkazal za kvalitetnega, strokovnega in korektnega. Izvajalec je dobavo izvedel v skladu s pogodbenimi določili. Dobava je bila opravljena pravilno in pravočasno, v dogovorjeni količini in kvaliteti ter v skladu z dogovorjenimi postopki in standardi po predpisih stroke.

|  |  |
| --- | --- |
| Kontaktna oseba pri naročniku referenčnega posla, ki lahko potrdi referenco | Ime in priimek: |
| E-pošta: |
| Telefon: |

|  |  |  |
| --- | --- | --- |
| Datum: | Žig: | Podpis: |

OBR-6

# Vzorec: Menična izjava za dobro izvedbo pogodbenih obveznosti

      (izdajatelj menice)

**MENIČNA IZJAVA**

Kot dobavitelj izročamo UL, BIOTEHNIŠKA FAKULTETA, Jamnikarjeva 101, 1000 Ljubljana (v nadaljevanju: UL, BF) za zavarovanje dobre izvedbe pogodbenih obveznosti po ponudbi št.       za javno naročilo »Nakup, dobava in instalacija kompleta PCR in naprave QPCR«, objavljeno na Portalu javnih naročil dne      2020 pod št. JN      /2020-W01 eno bianco menico, na kateri je podpisana pooblaščena oseba:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kot\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) (funkcija) (podpis)

Skladno s pogodbo       (naziv in številka pogodbe, datum – izpolni se naknadno v primeru oddaje naročila) je dobavitelj dolžan izvesti dobavo, kot je razvidno iz dokumentacije v zvezi z oddajo javnega naročila in je sestavni del pogodbe v kvaliteti, količini in rokih, kot je dogovorjeno v pogodbi.

UL, BIOTEHNIŠKA FAKULTETA lahko unovči bianco menico v primeru, da dobavitelj ne izpolni svojih pogodbenih obveznosti v dogovorjeni kvaliteti, količini in rokih. Pravica unovčiti bianco menico obstoji tudi v primeru delne izpolnitve obveznosti.

Pooblaščamo UL, BIOTEHNIŠKO FAKULTETO, da z vnaprejšnjim obvestilom izpolni bianco menico do višine 10% pogodbene vrednosti z DDV, da izpolni vse druge neizpolnjene dele menice s poljubno dospelostjo in besedilom ter da jo sme uporabiti za izterjavo naših obveznosti.

Izdajatelj izrecno potrjuje in soglaša, da velja to pooblastilo in bianco podpisana menica tudi v primeru spremembe pooblaščenega podpisnika izdajatelja.

Pooblaščamo UL, BIOTEHNIŠKO FAKULTETO, da menico domicilira pri      , ki vodi naš TRR račun št.       ali pri katerikoli drugi osebi, ki vodi katerikoli drug račun izdajatelja menice, v katerega breme je možno poplačilo te menice v skladu z vsakokrat veljavnimi predpisi.

Veljavnost menične izjave se izteče 30 dni po koncu roka za dobavo.

IZDAJATELJ MENICE:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloga: bianco menica[[3]](#footnote-3)

OBR-7

# Vzorec: Menična izjava za odpravo napak v garancijski dobi

      (izdajatelj menice)

**MENIČNA IZJAVA**

Kot dobavitelj izročamo UL, BIOTEHNIŠKA FAKULTETA, Jamnikarjeva 101, 1000 Ljubljana kot zavarovanje za odpravo napak v garancijskem roku po ponudbi št.       za javno naročilo »Nakup, dobava in instalacija kompleta PCR in naprave QPCR«, objavljeno na Portalu javnih naročil dne      2020 pod št. JN     /2020-W01, eno bianco menico, na kateri je podpisana pooblaščena oseba:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kot\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) (funkcija) (podpis)

Skladno s pogodbo       (naziv in številka pogodbe, datum – izpolni se naknadno v primeru oddaje naročila) je dobavitelj dolžan po opravljeni primopredaji v garancijskem roku odpraviti vse ugotovljene pomanjkljivosti skladno z določili citirane pogodbe in dokumentacije v zvezi z javnim naročilom.

UL, BIOTEHNIŠKA FAKULTETA lahko unovči bianco menico v primeru, da dobavitelj v garancijskem roku oziroma v roku, ko velja ta menična izjava, ne bo izpolnil svoje obveznosti, kot izhaja iz naslova garancijske obveznosti.

Pooblaščamo UL, BIOTEHNIŠKA FAKULTETA, da z vnaprejšnjim obvestilom izpolni bianco menico do višine       (5 % od končne vrednosti opravljenih storitev z DDV), da izpolni vse druge neizpolnjene dele menice s poljubno dospelostjo in besedilom ter da jo sme uporabiti za izterjavo naših obveznosti.

Izdajatelj izrecno potrjuje in soglaša, da velja to pooblastilo in bianco podpisana menica tudi v primeru spremembe pooblaščenega podpisnika izdajatelja.

Pooblaščamo UL, BIOTEHNIŠKA FAKULTETA, da menico domicilira pri      , ki vodi naš TRR račun št.       ali pri katerikoli drugi osebi, ki vodi katerikoli drug račun izdajatelja menice, v katerega breme je možno poplačilo te menice v skladu z vsakokrat veljavnimi predpisi.

Veljavnost menične izjave je še 30 dni po poteku garancijskega (jamčevalnega) roka, določenega v navedeni pogodbi in dokumentaciji v zvezi z javnim naročilom.

IZDAJATELJ MENICE:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obvezna priloga: bianco menica[[4]](#footnote-4)

1. Obrazec izpolni vsak podizvajalec, ki zahteva neposredno plačilo. V primeru sodelovanja večjega števila podizvajalcev, ki zahtevajo neposredno plačilo, se obrazec izpolni večkrat. [↑](#footnote-ref-1)
2. Obrazec ponudnik izpolni za potrebno število referenc [↑](#footnote-ref-2)
3. Menico v treh izvodih izroči izbrani ponudnik naročniku po podpisu pogodbe [↑](#footnote-ref-3)
4. Menico v treh izvodih izroči izbrani ponudnik naročniku po opravljeni dobavi blaga in pred podpisom primopredajnega zapisnika [↑](#footnote-ref-4)